बिना तिरपाल के सरपट दौड़ रहे हैं बजरी कंकरीट के वाहन
मलारना चौड़| कोटा-लालसोटमेगा हाइवे सहित अन्य प्रमुख सड़कों पर दौड़ रहे बजरी कंकरीट आदि अन्य निर्माण सामग्री के अधिकतर वाहनों में तिरपाल नहीं लगा हुआ होता है, जिससे उनके पीछे चलने वाले दुपहिया वाहन चालकों को काफी असुविधा होती है। ऐसे वाहनों की सबसे ज्यादा तादाद बनास नदी क्षेत्र से लालसोट मलारना डूंगर की तरफ जाने वाले मार्ग में देखी जा सकती है। ऐसे में हवा में उड़ने वाली बजरी पीछे चल रहे दुपहिया वाहन चालक के आंखों में जाने से उसे परेशानी उठानी पड़ती है।
सवाई माधोपुर डीटीओ पी.आर. जाट का कहना है कि बिना तिरपाल ढके बजरी सहित अन्य निर्माण सामग्री परिवहन करने वाले वाहन मेगा हाइवे पर वास्तव में मिल सकते हंै। इन पर राजस्थान मोटर वाहन नियम के आदेश के तहत कार्रवाई करने का प्रावधान है। परिवहन विभाग के उड़नदस्तों को बिना तिरपाल ढके परिवहन करने वाले वाहन चालकों के खिलाफ कार्रवाई करने के लिए पाबंद किया जाएगा।
bho_Deva hin_Deva hin_Deva